L 290/546
HR
Službeni list Europske unije
10.11.2022.
Prilog B8. – Dodatak 4.
Pretkondicioniranje, kondicioniranje i uvjeti punjenja REESS-a za PEV-ove, OVC-HEV-ove i OVC-FCHV-ove (prema potrebi) 1.
U ovom Dodatku opisani su ispitni postupci za pretkondicioniranje REESS-ova i motora s unutarnjim izgara­ njem za: (a) mjerenja autonomije na električni pogon, mjerenja s baterijskim pogonom i mjerenja s pogonom s dopu­ njavanjem baterije u ispitivanju OVC-HEV-ova i OVC-FCHV-ova; i (b) mjerenja autonomije na električni pogon i potrošnje električne energije u ispitivanju PEV-ova.
2.
Pretkondicioniranje i kondicioniranje OVC-HEV-ova i OVC-FCHV-ova
2.1.
Pretkondicioniranje i kondicioniranje ako ispitni postupak počinje s ispitivanjem s pogonom s dopunjavanjem baterije
2.1.1.
Za pretkondicioniranje motora s unutarnjim izgaranjem vozilo se vozi najmanje jedan primjenjivi WLTP ispitni ciklus.
Napunjenost REESS-a utvrđuje se u svakom prijeđenom ciklusu pretkondicioniranja.
Pretkondicioniranje se zaustavlja na kraju primjenjivog WLTP ispitnog ciklusa u kojem je ispunjen kriterij za prekid pražnjenja u skladu sa stavkom 3.2.4.5. ovog Priloga.
2.1.2.
Kao alternativa stavku 2.1.1. ovog Dodatka, na proizvođačev zahtjev i uz odobrenje nadležnog tijela napu­ njenost REESS-a za ispitivanje tipa 1. s pogonom s dopunjavanjem baterije može biti u skladu s proizvođa­ čevim preporukama radi provođenja ispitivanja u radnom stanju s dopunjavanjem baterije.
U tom slučaju primjenjuje se postupak pretkondicioniranja, kao što je onaj koji se primjenjuje za potpuno MUI vozila kako je opisano u stavku 2.6.
Priloga B6.
2.1.3.
Vozilo se kondicionira u skladu sa stavkom 2.7.
Priloga B6.
2.2.
Pretkondicioniranje i kondicioniranje ako ispitni postupak počinje s ispitivanjem s baterijskim pogonom
2.2.1.
OVC-HEV-ovi i OVC-FCHV-ovi voze se najmanje jedan primjenjivi WLTP ispitni ciklus.
Napunjenost REESS-a utvrđuje se u svakom prijeđenom ciklusu pretkondicioniranja.
Pretkondicioniranje se zaustavlja na kraju primje­ njivog WLTP ispitnog ciklusa u kojem je ispunjen kriterij za prekid pražnjenja u skladu sa stavkom 3.2.4.5. ovog Priloga.
2.2.2.
Vozilo se kondicionira u skladu sa stavkom 2.7.
Priloga B6.
Vozila koja su pretkondicionirana za ispitivanje tipa 1. ne smiju se prisilno hladiti.
Tijekom kondicioniranja REESS se puni uobičajenim postupkom punjenja kako je utvrđen u stavku 2.2.3. ovog Dodatka.
2.2.3.
Obično punjenje
Obično punjenje je prijenos električne energije u elektrificirano vozilo snagom koja nije veća od 22 kW.
Ako postoji nekoliko načina za obično punjenje izmjeničnom strujom (npr. kabelom, indukcijski itd.), puni se kabelom.
Ako je moguće puniti s više snaga izmjenične struje, puni se najvećom uobičajenom snagom.
Na temelju proizvođačeve preporuke i uz odobrenje nadležnog tijela može se odabrati snaga izmjenične struje punjenja koja nije najveća uobičajena snaga.